बडा दशैमा सबैको चाहना हुन्छ,कम्तीमा एकसरो नँया कपडा लगाउने । कतिययले दशैमा सर्ट पाइन्ट लगाउछन् त कतिपयले दौरा सुरुवाल त कोर्ट पाइन्ट ।
ग्राहकहरुको चाहना पूरा गर्न यतिबेला टेलरिङ सेन्टरहरुलाइ हम्बे हम्बे पर्ने गरेको छ ।धेरै ग्राहकको एकैपटक ओइरो हुने र उनीहरुका चाहना अनुसारका कपडा सिलाएर तयार पार्नुपर्ने अर्काे हतारो टेलरिङ ब्यबसायीलाइ छदैछ ।
दशैैको आफ्नो तयारीलाइ एकतर्फ राखेर पसलमा आउने ग्राहकले भनेकै समयमा कपडा सिलाएर उपलब्ध गराउन निकै धौ धौ भैरहेको बुटवलमा १२ बर्षदेखि टेलरिङ संचालन गर्दै आएका श्रेष्ठ टेलरिङ सेन्टरका प्रमुख जीवन परियारको गुनासो छ ।
दशैकै लागि भनेर करिब ३ सय जना ग्राहकले कोट पाइन्टको मात्रै अर्डर दिएपछि टेलरिङमा काम गर्ने २० जना ग्राहककै सेवामा जुटिरहेको उनको भनाइ छ ।
उनले आफुकहा सर्ट पाइन्ट सिलाउनेको संख्या उल्लेख्य भएको बताए । ‘कामदारले दशैको छुट्टी मागीरहेका छन् ,यता ग्राहकको चापले उनीहरुलाइ बिदा दिन सकेको छैन ।’
परियार भन्छन् —‘दैनिक ३० देखि ४० जना दशैका नया ग्राहक उम्काउनु फलामको च्यूरा चपाउनु सरह भएको छ,तर उहाहरुको मायाले खुसी छु उहाहरुलाइ पनि नया कपडा सिलाएर समयमै दिएर खुसी नै पार्ने कोशीशमा छु ।’
चाडबार्डमा कामदारहरुलाइ ३ लाख रुपैंया बाडेको परियारले बताए । ग्राहकलाइ खुसी बनाउन कामदारहरु काममा राख्नै पर्ने उनको बाध्यता छ ।
पूर्व प्रधानमन्त्री डा बाबुराम भट्टराइदेखि प्रदेश ५ का ८७ वटै सांसदलाइ कोट पाइन्ट सिलाएका उनले यहि पेशाबाट परिवारजन पालेको र खुसीपूर्वक ब्यबसाय संचालन गरेको बताए ।